wannaphong/clean_thaiwikipedia huggingface dataset:
# ถนนลาดหญ้า
ถนนลาดหญ้า  เป็นถนนสำคัญสายหนึ่งในพื้นที่เขตคลองสาน กรุงเทพมหานคร มีลักษณะเป็นถนนขนาด 6 ช่องทางจราจร มีเกาะกลาง เขตถนนกว้าง 28 เมตร ระยะทางยาว 1,650 เมตรกองนโยบายและแผนงาน. สำนักผังเมือง. กรุงเทพมหานคร. รายงานการศึกษา เรื่อง โครงข่ายถนนและทางพิเศษในเขตกรุงเทพมหานคร. [ม.ป.ท.], 2551. มีจุดเริ่มต้นจากวงเวียนใหญ่ซึ่งเป็นที่ตั้งพระบรมราชานุสาวรีย์สมเด็จพระเจ้าตากสินมหาราช ไปทางทิศตะวันออกเฉียงเหนือ ผ่านสามเหลี่ยมลาดหญ้า (จุดตัดกับถนนอิสรภาพและถนนท่าดินแดง) ข้ามคลองสมเด็จเจ้าพระยา ผ่านทางแยกคลองสาน (จุดตัดกับถนนสมเด็จเจ้าพระยาและถนนเจริญนคร) ไปสิ้นสุดที่หน้าสำนักการศึกษา กรุงเทพมหานคร บริเวณปากคลองสาน

thumb|ถนนลาดหญ้า มองไปยังแยกลาดหญ้า
thumb|ถนนลาดหญ้า มองไปยังวงเวียนใหญ่
ถนนลาดหญ้าเป็น "ถนนสายที่ 4" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 4 ไว้ตั้งแต่ท่าสินค้าริมแม่น้ำเจ้าพระยา ผ่านถนนสายที่ 2 (ปัจจุบันคือถนนสมเด็จเจ้าพระยา) ถนนสายที่ 3 (ปัจจุบันคือถนนอิสรภาพ) และผ่านถนนสายที่ 1 (ปัจจุบันคือถนนประชาธิปกและถนนสมเด็จพระเจ้าตากสิน) ที่วงเวียน ไปสิ้นสุดที่ท่าสินค้าริมคลองบางกอกใหญ่

thumb|ถนนลาดหญ้าบริเวณแยกลาดหญ้า
สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนสายต่าง ๆ ในโครงการดังกล่าวถวายพระบาทสมเด็จพระปกเกล้าเจ้าอยู่หัวโดยใช้เกณฑ์ "มหาชัย" ที่ไทยรบชนะพม่าในรัชสมัยสมเด็จพระเจ้าตากสินมหาราชและพระบาทสมเด็จพระพุทธยอดฟ้าจุฬาโลกมหาราช สำหรับถนนสายที่ 4 ทรงตั้งชื่อว่า ถนนลาดหญ้า เพื่อเป็นอนุสรณ์ถึงคราวสมเด็จพระบวรราชเจ้ามหาสุรสิงหนาททรงยกทัพรบชนะกองทัพพม่าที่ทุ่งลาดหญ้า แขวงเมืองกาญจนบุรี ในปี พ.ศ. 2328กนกวลี ชูชัยยะ. พจนานุกรมวิสามานยนามไทย : วัด วัง ถนน สะพาน ป้อม. พิมพ์ครั้งที่ 2. กรุงเทพฯ : ราชบัณฑิตยสถาน, 2548, หน้า 322.ปัจจุบัน พื้นที่การรบทุ่งลาดหญ้าอยู่ในท้องที่อำเภอเมืองกาญจนบุรี จังหวัดกาญจนบุรี พระบาทสมเด็จพระปกเกล้าเจ้าอยู่หัวจึงทรงพระกรุณาโปรดเกล้าฯ พระราชทานชื่อถนนสายนี้ตามที่สมเด็จฯ กรมพระยาดำรงราชานุภาพทรงเสนอ ภายหลังทางการได้เปลี่ยนชื่อถนนลาดหญ้าช่วงวงเวียนใหญ่ถึงคลองบางกอกใหญ่เป็นถนนอินทรพิทักษ์

 เชิงอรรถและอ้างอิง 

ลาดหญ้า
ลาดหญ้า
# มหาสติปัฏฐานสูตร
มหาสติปัฏฐานสูตร หรือ สติปัฏฐานสูตร เป็นพระสูตรที่ว่าด้วยการเจริญสติ ที่เรียกว่า สติปัฏฐานสี่ อันเป็นทางสายเอกในอันที่จะนำพาผู้ปฏิบัติไปสู่การบรรลุมรรคผลนิพพานได้ 

มหาสติปัฏฐานสูตร เป็นพระสูตรสำคัญในพระพุทธศาสนาที่พระพุทธเจ้าตรัสแก่ชาวกุรุชนบท ชื่อว่ากัมมาสทัมมะ
พระไตรปิฎก เล่มที่ ๑๐ พระสุตตันตปิฎก เล่มที่ ๒ ทีฆนิกาย มหาวรรค มหาสติปัฏฐานสูตร . พระไตรปิฎกฉบับสยามรัฐ. [ออนไลน์]. เข้าถึงได้จาก . เข้าถึงเมื่อ 7-7-52พระไตรปิฎก เล่มที่ ๑๒  พระสุตตันตปิฎก เล่มที่ ๔ มัชฌิมนิกาย มูลปัณณาสก์ สติปัฏฐานสูตร. พระไตรปิฎกฉบับสยามรัฐ. [ออนไลน์]. เข้าถึงได้จาก . เข้าถึงเมื่อ 7-7-52พระไตรปิฎก เล่มที่ ๒๒  พระสุตตันตปิฎก เล่มที่ ๑๔ อังคุตตรนิกาย ปัญจก-ฉักกนิบาต สติปัฏฐานสูตร. พระไตรปิฎกฉบับสยามรัฐ. [ออนไลน์]. เข้าถึงได้จาก . เข้าถึงเมื่อ 7-7-52  โดยปัจจุบันเมืองกัมมาสทัมมะอยู่ในกรุงนิวเดลี เมืองหลวงของประเทศอินเดีย สติปัฏฐานสูตรหรือมหาสติปัฏฐานสูตร เป็นพระสูตรที่พระพุทธเจ้าตรัสว่าเป็นแนวทางปฏิบัตินี้มีเป้าหมายเดียว คือ การบรรลุนิพพาน

มหาสติปัฏฐานสูตร เมื่อพิจารณาจากพระพุทธพจน์ตอนเริ่มพระสูตร อาจกล่าวได้ว่าพระสูตรนี้แสดงหลักการพัฒนาตนเพื่อเป้าหมายคือการบรรลุนิพพานสำหรับบุคคลหลายจริต หลายระดับอรรถกถา ทีฆนิกาย มหาวรรค มหาสติปัฏฐานสูตร. อรถกถาพระไตรปิฎก. [ออนไลน์]. เข้าถึงได้จาก . เข้าถึงเมื่อ 7-7-52 คือให้มีสติสัมปชัญญะตามดูอารมณ์กรรมฐานไม่ขาดตอนให้รู้เห็นเท่าทันตามความเป็นจริงพระพรหมคุณาภรณ์ (ป.อ. ปยุตฺโต). พจนานุกรมพุทธศาสน์ ฉบับประมวลศัพท์. [ออนไลน์]. เข้าถึงเมื่อ 7-7-52 เพื่อไม่ถูกครอบงำด้วยอำนาจกิเลสต่าง ๆ โดยมีแนวปฏิบัติ 4 ขั้นตอนไล่จากการตามพิจารณาอารมณ์กรรมฐานที่หยาบไปจนละเอียด คือ กาย เวทนา จิต และ ธรรม (เหตุเกิดเหตุดับ)

 บทวิเคราะห์ศัพท์ 
มหา เป็น คุณศัพท์ แปลว่า ใหญ่

สูตร เป็น นามกิตก์ แปลว่า การฟัง หรืออาจแปลได้อีกหลายความหมาย แต่ในที่นี้หมายถึงพระสูตรในพระไตรปิฎกหมวดสุตตันตปิฎก ซึ่งหมายถึง สิ่งที่ได้ฟังแล้วจำมาได้

สติปัฏฐาน ดูที่ สติปัฏฐาน 4

มหาสติปัฏฐานสูตร หมายถึง พระสูตรที่กล่าวถึงวิธีเจริญสติปัฏฐาน 21 บรรพะ อยู่ในพระสุตตันตปิฎก ทีฆนิกาย มหาวรรค เป็นสูตรที่ 9 รองสุดท้ายของวรรคนี้

สติปัฏฐานสูตร คือ พระสูตรที่กล่าวถึงวิธีเจริญสติปัฏฐาน สติปัฏฐานสูตรนี้อาจมีอยู่ในพระไตรปิฎกหลายที่แล้วแต่ท่านจะตั้งชื่อ แต่ที่นิยมเอามาพูดถึง จะอยู่ในพระสุตตันตปิฎก มัชฌิมนิกาย มูลปัณณาสก์ กล่าวถึงวิธีเจริญสติปัฏฐาน 21 บรรพะเหมือนในทีฆนิกายนั่นเอง

 โครงสร้างสูตร 

ในมหาสติปัฏฐานสูตรท่านได้แสดงเรื่องเกี่ยวกับสติปัฏฐานไว้อย่างละเอียด โดยแบ่งแสดงออกเป็นข้อ ๆ เรียกว่า ปพฺพ (ปัพพะ,บรรพะ, ข้อ, แบบ) โดยในพระบาลีใช้คำว่า อปิจ (อะปิจะ - อีกอย่างหนึ่ง) เป็นเครื่องหมายในการแบ่งสติปัฏฐาน 4 อย่างลงไปอีก รวมทั้งสิ้น 21 บรรพะ เริ่มที่อานาปานบรรพะและไปสิ้นสุดที่สัจจบรรพะ

อรรถกถาของสูตรนี้ กล่าวว่า ชาวกุรุเป็นผู้ที่มีอัธยาศัยสมบูรณ์และมีสภาพแวดล้อมที่เหมาะสมจึงตรัสกรรมฐานไว้อย่างย่อ, ทรงแสดงพลววิปัสสนาญาณ คือ ขยญาณ และ ภังคญาณ ไว้เป็นหลักในตอนท้ายของทุกบรรพะ, อีกทั้งในตอนท้ายอรรถกถา แสดงว่า มีผู้บรรลุหลังฟังสูตรนี้จบด้วย
# อิรวัน
อิรวัน (เทวนาครี: इरवन्) หรือ อิราวัน เป็นโอรสของอรชุนกับนางนาคอุลูปีSörensen (1902) p. 345 indexes the name as Irāvat.และได้รับการสักการะบูชาเป็นเป็นเทพเจ้าในศาสนาฮินดู นิยมนับถือในบรรดาชาวทมิฬในภาคใต้ของรัฐทมิฬนาฑู ประเทศอินเดียโดยมีเทวฐานะคือเทพอารักษ์ผู้คุ้มครองเทวสถานและหมู่บ้านของชาวทมิฬ
# นายก
คำว่า "นายก" หมายความว่า  ผู้นำ หรือผู้เป็นหัวหน้า เช่น นายกราชบัณฑิตยสถาน นายกสมาคม นายกสโมสร

คำสำคัญ "นายก" อาจหมายถึง

 นายกรัฐมนตรี - ตำแหน่งหัวหน้าคณะรัฐมนตรี
 นายกเทศมนตรี - ตำแหน่งหัวหน้าคณะเทศมนตรี
 นครนายก - จังหวัดในประเทศไทย
# เขา (แก้ความกำกวม)
เขา เป็นธรณีสัณฐานที่ยกสูงกว่าบริเวณแวดล้อม

คำว่า เขา อาจหมายถึง
 สรรพนามบุรุษที่ 3 มักใช้กับชาย
 ภูเขา 
 เขาสัตว์ - สิ่งที่งอกออกมาจากหัวสัตว์บางพวก
 นกเขา - นกชนิดหนึ่ง
# คณวัฒน์ จันทรลาวัณย์
นายแพทย์ คณวัฒน์ จันทรลาวัณย์ (เกิด 5 มิถุนายน พ.ศ. 2532) ชื่อเล่น เอ้ก เป็นแพทย์ นักการเมือง และนักธุรกิจชาวไทย อดีตรองโฆษกพรรคประชาธิปัตย์‘จุรินทร์’ จัดแล้ว ‘ทัพอเวนเจอร์ส ปชป.’-วิจารณ์แซ่ดห้องประชุม ‘พีระพันธุ์’ โพสต์เดือด

 ประวัติ 
คณวัฒน์เกิดเมื่อวันที่ 5 มิถุนายน พ.ศ. 2532 เป็นบุตรคนเดียว บิดามีเชื้อสายมาเลเซีย-จีน ส่วนมารดาเป็นไทยเชื้อสายจีน มีชื่อเล่นว่า "เอ้ก" (egg) จบการศึกษาชั้นประถม ที่โรงเรียนถนอมพิศวิทยา, มัธยมศึกษาตอนต้น ที่โรงเรียนบดินทรเดชา (สิงห์ สิงหเสนี) และมัธยมศึกษาตอนปลายจากโรงเรียนมหิดลวิทยานุสรณ์ โดยขณะศึกษาชั้นมัธยมปีที่ 4 เขาได้ไปศึกษาแลกเปลี่ยนที่โรงเรียนมัธยม Wewahitchka รัฐฟลอริดา สหรัฐรายชื่อนักเรียนทุนฯ โครงการนักเรียนทุนแลกเปลี่ยนวัฒนธรรมไทย-อเมริกัน

 การศึกษา 
คณวัฒน์ได้เข้าศึกษาต่อที่คณะแพทยศาสตร์ จุฬาลงกรณ์มหาวิทยาลัย (รุ่นที่ 63) ระหว่างศึกษา เข้าร่วมศึกษาและปฏิบัติงานที่ Information Center for Emerging Diseases, WHO Collaborating Centre for Research and Training on Viral Zoonoses และ Molecular Biology Laboratory for Neurological Disease ของโรงพยาบาลจุฬาลงกรณ์ สภากาชาดไทย เมื่อปี 2554 ภายใต้การดูแลของ ศ.นพ.ธีระวัฒน์ เหมะจุฑา เขาสำเร็จการศึกษาและได้เกียรตินิยมอันดับ 1 จากจุฬาลงกรณ์มหาวิทยาลัย5 คุณหมอสุดหล่อ ที่สาวๆ เห็นแล้วต้องอยากป่วย, เผยแพร่เมื่อ 15 สิงหาคม พ.ศ. 2556 หลังจากจบการศึกษาแล้ว นำเสนอโครงการพัฒนาระบบการบริหารจัดการโรคไข้สมองอักเสบในประเทศไทย และได้รับทุนรางวัลสมเด็จเจ้าฟ้ามหิดลประจำปี 2555 และเดินทางไปปฏิบัติงานในต่างประเทศ ณ Vaccine and Immunotherapy Center, Massachusetts General Hospital, Harvard Medical School ที่บอสตัน สหรัฐข่าวประชาสัมพันธ์, ผลการตัดสิน ผู้ได้รับพระราชทานทุน โครงการเยาวชนรางวัลสมเด็จเจ้าฟ้ามหิดล ประจำปี 2555 , เว็บไซต์ มูลนิธิรางวัลสมเด็จเจ้าฟ้ามหิดล.

หลังจากกลับจากต่างประเทศ นายแพทย์คณวัฒน์ได้ไปปฏิบัติหน้าที่ ประจำโรงพยาบาลสมเด็จพระบรมราชเทวี ณ ศรีราชา ก่อนกลับมาศึกษาต่อด้านจักษุวิทยา ที่โรงพยาบาลจุฬาลงกรณ์

 บทบาทการเมือง 
ในปี พ.ศ. 2558 เขาร่วมกับ ผศ. การดี เลียวไพโรจน์ และคณะ ก่อตั้ง บริษัท รักดี คราวฟันดิ้ง จำกัด เพื่อระดมทุนต่อยอดงานวิจัยและนวัตกรรมของประเทศไทย

ในปี พ.ศ. 2561 เขาข้าเป็นสมาชิกพรรคประชาธิปัตย์ และได้รับมอบหมายจากพรรคให้เป็นตัวแทนลงรับสมัครเลือกตั้งสมาชิกสภาผู้แทนราษฎรกรุงเทพมหานคร เขต 7 ประกอบด้วย เขตบางซื่อ ในการเลือกตั้งทั่วไปเมื่อวันอาทิตย์ที่ 24 มีนาคม พ.ศ. 2562 เขาไม่ได้รับเลือก และต่อมาได้รับแต่งตั้งเป็นคณะที่ปรึกษารัฐมนตรีช่วยว่าการกระทรวงสาธารณสุข (ดร.สาธิต ปิตุเตชะ) และ เป็นกรรมการองค์การเภสัชกรรมชุดปัจจุบัน
# ขุนแผน (แก้ความกำกวม)
ขุนแผน อาจหมายถึง

 ขุนแผน ตัวเอกของวรรณคดีไทยเรื่อง ขุนช้างขุนแผน
 ขุนแผน (ภาพยนตร์) ภาพยนตร์ที่ดัดแปลงจากเรื่องขุนช้างขุนแผน ออกฉาย พ.ศ. 2545
 พระขุนแผน พระเครื่อง
# เฮเลน ฮันต์
เฮเลน ฮันท์  เกิดเมื่อวันที่ 15 มิถุนายน ค.ศ. 1963 เป็นนักแสดงชาวอเมริกัน โด่งดังจากบทบาทในซิทคอมทางโทรทัศน์เรื่อง  Mad About You

 ประวัติ 
เฮเลน ฮันท์เกิดมา ในครอบครัว ที่รายรอบด้วยศิลปิน เดินทางไปมาระหว่าง แอลเอ กับนิวยอร์ก เพื่อติดตามพ่อที่เป็นผู้กำกับละครเวที และครูฝึกสอน การแสดง ส่วนแม่เป็นช่างภาพ เธอเริ่มการแสดงทางโทรทัศน์เมื่ออายุได้ 9 ขวบ แต่ก็ได้แสดงในภาพยนตร์ที่ไม่ค่อยมีคนรู้จักเรื่องแรกเรื่อง Rollercoaster เธอศึกษาจบจาก Providence High School ที่ Burbank ในแคลิฟอร์เนีย เข้าศึกษาต่อระดับมหาวิทยาลัยที่ University of California Los Angeles หลังจากนั้นเธอเริ่มเล่นซีรีส์ตลกเรื่อง It Takes Two ในปี 1982 และมีเรื่อง Girls Just Want to Have Fun ซึ่งแสดงคู่กับ Sarah Jessica Parker ตามด้วย Peggy Sue Got Married ที่เธอ ได้แสดงกับ Kathleen Turner และ Nicolas Cage 

ในปี 1987 ได้แสดงร่วมกับ แมททิว บรอเดริก เรื่อง Project X ซึ่งต่อมาทั้งคู่เป็นแฟนกันในชีวิตจริง จนเธอมาโด่งดังมากกับ เรื่อง Mad About You ซีรีส์ทางช่อง NBC  และเมื่อถ่ายทำ มาถึงปี 1999 เธอก็ได้ รับค่าตัวถึง หนึ่งล้านเหรียญ ต่อหนึ่งตอน จากนั้นมีผลงานเรื่อง The Waterdance ชื่อเสียง ที่เธอได้รับ จากการแสดง ทางโทรทัศน์ ทำให้เธอ เริ่มได้รับ ข้อเสนอ จากบริษัท ภาพยนตร์ ให้แสดงใน ภาพยนตร์ ทุนสร้างสูง หลายๆเรื่อง อย่างเรื่อง Twister ตามมาด้วย As Good As It Gets ที่เธอแสดงร่วมกับ Jack Nicholson ในปี 1997 และทำให้ ทั้งคู่ได้รับ รางวัลออสการ์ ในสาขาดารานำไปครอง 

แต่แล้วในปี 1998 เธอก็หันไปเล่นละครเวทีอีกกับบทละครของ Shakespeare เรื่อง Twelfth Night และยังมารับบทนำคู่กับ Kevin Spacey และหนุ่มน้อย Joel Osment ในภาพยนตร์เรื่อง Pay It Forward และต่อจากนั้นแสดงกับ Mel Gibson ในภาพยนตร์เรื่อง What Women Want และประกบกับเจ้าของ ออสการ์หลายตัวอย่าง Tom Hanks ในเรื่อง Cast Away

ด้านชีวิตส่วนตัว เธอหย่าขาดจาก Hank Azaria ในปี 2000
# โทรทรรศน์
โทรทรรศน์ อาจหมายถึง
 คำเขียนผิดของ โทรทัศน์
 กล้องโทรทรรศน์
 กลุ่มดาวกล้องโทรทรรศน์
# กังหันลมวินด์มิลล์
กังหันลมวินด์มิลล์  เป็นกังหันลมประเภทหนึ่ง ทำงานในการเปลี่ยนพลังงานลมไปหมุนเพื่อใช้ในการทำงานประเภทอื่น กังหันลมวินด์มิลล์นิยมถูกใช้สำหรับโรงโม่ โดยใช้พลังงานลมในการบดอัดธัญพืชหรือเมล็ดพันธุ์ให้ละเอียดMill definitionWindmill definition stating that a windmill is a mill or machine operated by the wind นอกจากนี้ยังมีใช้ในการวิดน้ำอีกด้วย

กังหันลมวินด์มิลล์ มีหลายประเภท เช่น
 ทาวเวอร์มิลล์ (tower mill)
 สม็อกมิลล์ (smock mill)
# โซเลห์ ซุนดาวา
โซเลห์ ซุนดาวา  นักมวยสากลชาวอินโดนีเซีย เกิดเมื่อ 18 กรกฎาคม พ.ศ. 2516 สถิติการชก 24 ครั้ง ชนะ 15 (น็อค 8) เสมอ 2 แพ้ 7 
 ประวัติ 
ซุนดาวาเริ่มชกมวยสากลอาชีพครั้งแรกเมื่อ 9 กรกฎาคม พ.ศ. 2537 ชนะคะแนนอาหมัด ฟานดี้ จากนั้นในการชกครั้งต่อมาก็ขึ้นชิงแชมป์อินโดนีเซียรุ่นซูเปอร์แบนตัมเวทเมื่อ 23 มิถุนายน พ.ศ. 2538 แต่ทำได้แค่เพียงเสมอกับอาหมัด ฟานดี้ ซุนดาวาขึ้นชกแก้มืออีกครั้งและเป็นฝ่ายชนะคะแนนอาหมัด ฟานดี้ได้เมื่อ 13 กรกฎาคม พ.ศ. 2539 ได้ครองแชมป์อินโดนีเซีย แม้ว่าในการชกครั้งถัดมาจะชกนอกรอบแพ้คะแนนอาหมัด ฟานดี้ไป ต่อมา ซุนดาวาขึ้นชิงแชมป์อินโดนีเซียรุ่นเฟเธอร์เวทที่ว่าง แต่ไม่สำเร็จ โดยเป็นฝ่ายแพ้น็อคไมค์ เซียนตูรี ยก 3 
 
ต่อมา ซุนดาวาขึ้นชิงแชมป์ PABA รุ่นเฟเธอร์เวท ชนะน็อค ปาร์ค ยองวูน ยก 5 เมื่อ 31 สิงหาคม พ.ศ. 2542 ป้องกันตำแหน่วงไว้ได้ 5 ครั้ง รวมทั้งชกชนะน็อคเลิศไทย ใหม่เมืองคอนด้วย ก่อนจะเสียแชมป์ให้คริส จอห์นไปเมื่อ 9 พฤศจิกายน พ.ศ. 2544 หลังจากเสียแชมป์ไปแล้ว ซุนดาวายังขึ้นชกชนะเป็นส่วนใหญ่ มีที่ไปแพ้น็อค เบน ครูซ ยก 3 ที่ออสเตรเลียเมื่อ พ.ศ.  2546 เท่านั้น ซุนดาวาได้มีโอกาสชิงแชมป์ PABA อีกครั้งเมื่อ 18 กุมภาพันธ์ พ.ศ. 2547 โดยขึ้นชิงแชมป์ในรุ่นไลท์เวทแต่ก็ได้แค่ชิงเมื่อเป็นฝ่ายแพ้น็อคประเวศน์ ศักดิ์เมืองแกลง ยก 6 ซุนดาวาหยุดชกไปปีหนึ่ง กลับมาชกอีกครั้งเมื่อ 19 พฤษภาคม พ.ศ. 2548 แต่ทำได้เพียงแพ้คะแนน โมเซส เซอราน จากนั้น ซุนดาวาจึงแขวนนวมไป

 เกียรติประวัติ 

 แชมป์อินโดนีเซียรุ่นซูเปอร์แบนตัมเวท (2539)
 แชมป์อินโดนีเซียรุ่นเฟเธอร์เวท (2541)
 แชมป์ PABA รุ่นเฟเธอร์เวท
 ชิง 31 สิงหาคม 2542 ชนะน็อค ปาร์ค ยองวูน ยก 5 ที่ อินโดนีเซีย
 ป้องกันแชมป์ครั้งที่ 1, 7 ธันวาคม 2542 ชนะน็อค เซริกซาน เอซมากัมเบตอฟ ยก 7 ที่ อินโดนีเซีย
 ป้องกันแชมป์ครั้งที่ 2, 5 มีนาคม 2543 ชนะน็อค เลิศไทย ใหม่เมืองคอน ยก 7 ที่ อินโดนีเซีย
 ป้องกันแชมป์ครั้งที่ 3, 30 พฤษภาคม 2543 ชนะน็อค ดันเต้ เพาลิโน ที่ อินโดนีเซีย
 ป้องกันแชมป์ครั้งที่ 4, 21 พฤศจิกายน 2543 ชนะคะแนน ดาเนียล ฮอสกินส์ ที่ อินโดนีเซีย
 ป้องกันแชมป์ครั้งที่ 5, 27 กุมภาพันธ์ 2544 ชนะน็อค ปีเตอร์ วอร์เรน ยก 4 ที่ อินโดนีเซีย
 เสียแชมป์ 9 พฤศจิกายน 2544 แพ้น็อค คริส จอห์น ยก 7 ที่ อินโดนีเซีย
 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นไลท์เวทเมื่อ 18 กุมภาพันธ์ 2547 แพ้น็อค ประเวศน์ ปฐวิกรณ์ยิม ยก 6 ที่ ตาก
# เดอร์บัน
เดอร์บัน (Durban) (ซูลู: eThekwini) เป็นเมืองที่มีประชากรมากเป็นอันดับสองของประเทศแอฟริกาใต้ เป็นส่วนหนึ่งของเขตการปกครองมหานคร eThekwini
เดอร์บันเป็นนครที่ใหญ่ที่สุดใน KwaZulu-Natal และมีท่าเรือที่จอแจที่สุดในทวีปแอฟริกา
และด้วยอากาศแบบเขตร้อน (ซับทรอปิคอล) และหาดทรายต่าง ๆ ทำให้มันเป็นศูนย์กลางการท่องเที่ยวขนาดใหญ่อีกด้วย

จากการสำรวจเมื่อ พ.ศ. 2550 เมืองมีประชากรเกือบ 3.5 ล้านคนStatistics South Africa, Community Survey, 2007, Basic Results Municipalities (pdf-file)  Retrieved on 2008-03-23.
เดอร์บันมีพื้นที่แผ่นดิน 2,292 ตร.กม. ซึ่งโดยเปรียบเทียบแล้วใหญ่กว่าเมืองอื่น ๆ ในแอฟริกาใต้ ทำให้มันมีความหนาแน่นของประชากรต่ำ คือ 1,513 คน/ตร.กม.Municipal Demarcation Board, South Africa  Retrieved on 2008-03-23.
# ดอนดอน คอนเซปชั่น
ดอนดอน คอนเซบชั่น (Don Don Concepcion) นักมวยสากลชาวฟิลิปปินส์ เกิดเมื่อ 1 พฤศจิกายน พ.ศ. 2520 ที่เมืองเกซอนซิตี้ ประเทศฟิลิปปินส์ สถิติการชก 27 ครั้ง ชนะ 20 (น็อค 10) เสมอ 1 แพ้ 6 
 ประวัติ 
คอนเซปชั่น ขึ้นชกมวยสากลครั้งแรกเมื่อ 31 สิงหาคม พ.ศ. 2538 ชนะน็อค เจอร์รี อะราโกนา ยก 1 จากนั้นขึ้นชกชนะเป็นส่วนใหญ่ จนได้ชิงแชมป์เงารุ่นแบนตัมเวท WBO เมื่อ 30 เมษายน พ.ศ. 2540 ชนะคะแนน วิหค จ๊อกกี้ยิมที่ ฟิลิปปินส์ ได้แชมป์มาครอง และขึ้นชกป้องกันตำแหน่งได้ 1 ครั้งเมื่อ 6 ธันวาคม พ.ศ. 2540 ชนะคะแนน ฮวาง ยุนจิน ที่ ฟิลิปปินส์ แล้วได้สละแชมป์ไป คอนเซปชันเคยเดินทางไปชกที่กวม ญี่ปุ่นและฮาวาย ซึ่งชกชนะเป็นส่วนใหญ่ คอนเซปชันขึ้นชิงแชมป์ฟิลิปปินส์รุ่นแบนตัมเวทเมื่อ 25 พฤศจิกายน พ.ศ. 2543 แพ้คะแนน อับเนอร์ กอร์เดโร ไม่ได้แชมป์ จากนั้น เดินทางไปชิงแชมป์ NABF รุ่นซูเปอร์แบนตัมเวทที่ว่างเมื่อ 7 มกราคม พ.ศ. 2544 แพ้น็อค อิสราเอล วาสเควซ ยก 3 ที่สหรัฐ จากนั้นก็แขวนนวมไป
 เกียรติประวัติ 

 แชมป์เงารุ่นแบนตัมเวท WBO
 ชิง 30 เมษายน 2540 ชนะคะแนน วิหค จ๊อกกี้ยิม ที่ ฟิลิปปินส์
 ป้องกันแชมป์ครั้งที่ 1, 6 ธันวาคม 2540 ชนะคะแนน ฮวาง ยุนจิน ที่ ฟิลิปปินส์
 สละแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์ NABF รุ่นซูเปอร์แบนตัมเวทเมื่อ 7 มกราคม 2544 แพ้น็อค อิสราเอล วาสเควซ ยก 3 ที่ สหรัฐ
# วิลเลียม ชอกลีย์
วิลเลียม แบรดฟอร์ด ชอกลีย์ จูเนียร์ (William Bradford Shockley Jr.) (13 กุมภาพันธ์, พ.ศ. 2453  - 12 สิงหาคม พ.ศ. 2532) นักฟิสิกส์และนักประดิษฐ์สัญชาติอเมริกัน ผู้ร่วมค้นคิดและประดิษฐ์ทรานซิสเตอร์

ชอกลีย์ ร่วมกับจอห์น บาร์ดีนและวอลเตอร์ เฮาเซอร์ แบรเทน ได้ประดิษฐ์ทรานซิสเตอร์ได้เป็นผลสำเร็จ ทำให้นักประดิษฐ์ทั้งสามคนได้รับรางวัลโนเบลสาขาฟิสิกส์ประจำปี พ.ศ. 2499 ความพยายามของชอกลีย์ในการผลิตทรานซิสเตอร์ทางการค้าระหว่างช่วง พ.ศ. 2493 - พ.ศ. 2512 ทำให้เกิด "ซิลิคอนแวลลีย์" ขึ้นที่รัฐแคลิฟอร์เนียซึ่งกลายเป็น "แหล่งนวัตกรรมทางอีเลกทรอนิกส์" ดังที่เห็นในปัจจุบัน ในช่วงชีวิตหลัง ๆ ชอกลีย์หันกลับมาทางด้านการศึกษาและวิจัยโดยเข้าเป็นศาสตราจารย์ที่มหาวิทยาลัยสแตนฟอร์ดและต่อมากลายเป็นผู้สนับสนุนด้านสุพันธุศาสตร์ (eugenics) หรือวิชาว่าด้วยการบำรุงพันธุ์มนุษย์อย่างแข็งขัน

 ประวัติ 

 ช่วงแรกของชีวิต 
วิลเลียม ชอกลีย์เกิดในลอนดอน มีบิดามารดาเป็นชาวอเมริกันและเติบโตในแคลิฟอร์เนีย ได้ปริญญาตรีวิทยาศาสตร์บัณฑิตจากสถาบันเทคโนโลยีแคลิฟอร์เนียเมื่อ พ.ศ. 2475 ขณะเป็นนักศึกษา ชอกลีย์แต่งงานกับยีน เบลีย์ ชาวไอโอวาเมื่อเดือนสิงหาคม พ.ศ. 2476 และมีบุตรสาว 1 คน ในปีต่อมา ชอกลีย์ได้ปริญญาเอกจากสถาบันเทคโนโลยีแมสซาชูเสตส์เมื่อ พ.ศ. 2479 โดยทำวิทยานิพนธ์ชื่อ "แถบอิเลกทรอนิกส์ในเกลือแกง" (Electronic Bands in Sodium Chloride) ซึ่งได้รับคำแนะนำจากอาจารย์ที่ปรึกษาชื่อจอห์น สเลเตอร์ หลังได้ปริญญาเอก ชอกลีย์ได้เข้าทำงานร่วมกับคลินตัน เดวิสสัน หัวหน้าทีมที่หอทดลลองเบลล์ในนิวเจอร์ซีย์ ในปี พ.ศ. 2481 ก็ได้รับสิทธิบัตรฉบับแรกจากการจดลิขสิทธิ์เรื่อง "อุปกรณ์ปล่อยประจุอิเล็กตรอน" ในเครื่องเพิ่มอิเล็กตรอน

 หนังสือแต่งโดยชอกลีย์ 
 Shockley, William - Electrons and holes in semiconductors, with applications to transistor electronics, Krieger (1956) ISBN 0-88275-382-7.
 Shockley, William - Mechanics Merrill (1966).
 Shockley, William and Pearson, Roger - Shockley on Eugenics and Race: The Application of Science to the Solution of Human Problems Scott-Townsend (1992) ISBN 1-878465-03-1.

 หนังสือเกี่ยวกับตัวชอกลีย์ 
 Joel N. Shurkin; Broken Genius: The Rise and Fall of William Shockley, Creator of the Electronic Age. New York: Palgrave Macmillan. 2006. ISBN 1-4039-8815-3
 Michael Riordan and Lillian Hoddeson; Crystal Fire: The Invention of the Transistor and the Birth of the Information Age. New York: Norton. 1997. ISBN 0-393-31851-6 pbk.
# ซุน ชุนกวอน
ซุน ชุนกวอน  (Soon Chun Kwon) นักมวยสากลชาวเกาหลีใต้ เกิดเมื่อ 24 เมษายน พ.ศ. 2502 ที่เมือง Kyonkido สถิติการชก 35 ครั้ง ชนะ 27 (น็อค 18) เสมอ 3 แพ้ 5 

 เกียรติประวัติ 

 แชมป์ OPBF รุ่นซูเปอร์ฟลายเวท
 ชิง 17 ตุลาคม 2524 ชนะคะแนน วิลเลียม เดเวลอส ที่ เกาหลีใต้
 ป้องกันแชมป์ครั้งที่ 1, 7 มีนาคม 2525 ชนะน็อค อาลี ฟอร์เมนเตรา ยก 6 ที่ เกาหลีใต้
 ป้องกันแชมป์ครั้งที่ 2, 8 พฤษภาคม 2525 ชนะคะแนน พเยาว์ พูลธรัตน์ ที่ เกาหลีใต้
 ป้องกันแชมป์ครั้งที่ 3, 19 กันยายน 2525 ชนะน็อค โจเอ้ ฮีวาส ยก 7 ที่ เกาหลีใต้
 ป้องกันแชมป์ครั้งที่ 4, 2 มกราคม 2526 ชนะน็อค ภาคใต้ ลิโพวิตันดี ยก 1 ที่ เกาหลีใต้
 ป้องกันแชมป์ครั้งที่ 5, 14 พฤษภาคม 2526 ชนะน็อค พัต บราเซโร ยก 2 ที่ เกาหลีใต้
 สละแชมป์
 แชมป์โลกรุ่นฟลายเวท IBF
 ชิง 24 ธันวาคม 2526 ชนะน็อค เรเน บูซาวอง ยก 5 ที่ เกาหลีใต้
 ป้องกันแชมป์ครั้งที่ 1, 25 กุมภาพันธ์ 2527 ชนะคะแนนโดยเทคนิค โรเจอร์ คัสติลโล ที่ เกาหลีใต้
 ป้องกันแชมป์ครั้งที่ 2, 19 พฤษภาคม 2527 ชนะคะแนน เอียน คลายเด้ ที่ เกาหลีใต้
 ป้องกันแชมป์ครั้งที่ 3, 7 กันยายน 2527 ชนะน็อค ฮัวคิน ฟลอเรส การาบัลโล ยก 12 ที่ เกาหลีใต้
 ป้องกันแชมป์ครั้งที่ 4, 25 มกราคม 2528 เสมอกับ ชุง ยองกวาน ที่ เกาหลีใต้
 ป้องกันแชมป์ครั้งที่ 5, 15 เมษายน 2528 ชนะน็อค ชิโนบุ คาวาชิม่า ยก 3 ที่ เกาหลีใต้
 ป้องกันแชมป์ครั้งที่ 6, 17 กรกฎาคม 2528 เสมอกับ ชุง ยองกวาน ที่ เกาหลีใต้
 เสียแชมป์ 20 ธันวาคม 2528 แพ้น็อค ชุง ยองกวาน ยก 4 ที่ เกาหลีใต้
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นซูเปอร์ฟลายเวท WBA เมื่อ 6 ตุลาคม 2526 แพ้คะแนนโดยเทคนิค จิโร วาตานาเบ้ ที่ ญี่ปุ่น
 ชิงแชมป์โลกรุ่นซูปเอร์ฟลายเวท IBF เมื่อ 17 พฤษภาคม 2530 แพ้คะแนน แต อิล ชาง ที่ เกาหลีใต้
# อันเดอร์วอเตอร์เวิลด์ (สิงคโปร์)
อันเดอร์วอเตอร์เวิลด์  เป็นสถานแสดงพันธุ์สัตว์น้ำตั้งอยู่บนเกาะเซนโทซา ประเทศสิงคโปร์จัดแสดงสัตว์น้ำมากกว่า 2,500 ตัว ใน 250 ชนิด เปิดให้บริการเมื่อปี ค.ศ. 1991

ตั้งอยู่ ณ เลขที่ 80 Siloso Road, Sentosa, Singapore 098969 

มีจุดเด่น คือ อุโมงค์กระจกใต้ทะเลความยาว 83 เมตรผ่านฝูงปลาฉลามขนาดใหญ่, การให้บริการฟิชสปา, การแสดงโชว์โลมา และบ่อการแสดงฟอสซิลมีชีวิต ที่สามารถสัมผัสได้ เป็นต้น

เปิดให้บริการทุกวัน ตั้งแต่เวลา 09:00-19:00 นาฬิกา ค่าเข้าชม ผู้ใหญ่ 22.90 ดอลลาร์สิงคโปร์ และเด็ก (3-12 ปี) 14.60 ดอลลาร์สิงคโปร์ 
(เด็กอายุต่ำกว่า 3 ปีไม่เสียค่าผ่านประตู) แต่ในแต่ละส่วนจะมีเวลาเปิด-ปิดไม่ตรงกัน และมีอัตราการให้บริการต่างหาก
# อรอนงค์ ปัญญาวงศ์
อรอนงค์ ปัญญาวงศ์  เป็นนางสาวไทยคนที่ 30 พ.ศ. 2535 ต่อมาได้เป็นนักแสดง มีผลงานทางด้านการแสดงอีกมากมาย

ประวัติ
อรอนงค์เกิดวันที่ 27 ธันวาคม พ.ศ. 2515 ที่จังหวัดเชียงใหม่ เป็นบุตรคนที่  6 จากทั้งหมด 7 คนของชม และวิไล จิตรสุททร ได้ทุนการศึกษาเพื่อเรียนต่อในระดับอุดมศึกษา จบการศึกษาที่วิทยาลัยนาฏศิลป์เชียงใหม่ ได้เรียนต่อปริญญาโทที่ คณะศิลปกรรมศาสตร์ จุฬาลงกรณ์มหาวิทยาลัย ได้เป็นนางสาวไทย ปี พ.ศ. 2535 และเป็นตัวแทนสาวไทยเข้าร่วม ประกวดมิสยูนิเวิร์ส 1992 ที่ปีนั้นไทยเป็นเจ้าภาพ จัดที่ศูนย์การประชุมแห่งชาติสิริกิติ์ กรุงเทพ

อรอนงค์เคยสมรสกับ นายชินวุธ อาวะกุล มีลูก 2 คนชื่อ อองตอง และอองรี

 ละครโทรทัศน์ 
 พ.ศ.  เรื่อง  รับบท  ออกอากาศ 2535 นางเสือง นางเสือง  ช่อง 7 ละครเร่ กระถิน ละครสั้น ชุด ปากกาทอง ตอน ฝันหลงฤดู 2537 ทวิภพ ประยงค์ 2538 ดาวแต้มดิน ปริตตา (บี๋) ปราสาทสีขาว 2540 การะเกด เจ้าหญิงเกษรี นิรมิต มธุรี (หวาน) (รับเชิญ) ไม่ย่อท้อมรสุม  ช่อง 5 2541 ประทีปอธิษฐาน ปานวาด ช่อง 9 เศรษฐีอนาถา  ช่อง 3 2542 ละครชุด พ่อ ตอน เทียนขี้ผึ้ง  ช่อง 5 2543 ใต้ร่มไม้เลื้อย เรือนศิรา ศิถี  ช่อง 7 น้ำผึ้งขม แสงดาว (อาเอียด) ช่อง 3 2545 ละอองเทศ คุณหญิงดนยา 2546 ทับตะวัน บุญเหลือ บ่วงเล่ห์เสน่หา พุดซ้อน ห้องหุ่น อารีย์  ช่อง 7 ทับเทวา มณฑกานต์ 2548 บ้านร้อยดอกไม้ กรองผกา 2551 อุบัติรักข้ามขอบฟ้า อรฤดี ทากาโน่ (อร) (ชื่อเก่า) , อรอนงค์ จิตราสุนทร (อร) (ชื่อใหม่)  ช่อง 9 2552 อุบัติรักข้ามขอบฟ้า 2อร 2554 รอยไหม วันดารา  ช่อง 3 2556 รักข้ามเส้น นวล หน้าต่างสีรุ้ง ป้านิ่ม อันโกะ กลรักสตรอว์เบอร์รี่ ฟองคำ 2558 เพื่อนรัก เพื่อนริษยา คุณหญิงเดือนเด่น สมุดสีคราม ป้านาง  พีพีทีวี เคหาสน์ดาว สุดใจ  ช่องวัน 31 2559 เพื่อเธอ ดรุณี ธรรมพิทักษ์ (แม่นี) 2560 30 กำลังแจ๋ว The Series แม่จ๋า (รับเชิญ) เงาเสน่หา คนางค์  ช่อง 8 รากนครา เขียนจันทร์  ช่อง 3 แหวนดอกไม้ ประนอม  จีเอ็มเอ็ม 25 2562 เมียน้อย แม่ของชลาธร ดาวหลงฟ้า พยอม  ช่อง 3 สุภาพบุรุษชาวดิน เสาวภา / แม่เลี้ยงอังกาบ  ช่อง 7HD 2563 ร้อยป่า คุณหญิง (รับเชิญ) ภูตรัตติกาล แม่เลี้ยงตองนวล  ช่อง 8 เพลิงนาง เรียง  อมรินทร์ทีวี 2564 หว่ออ้ายหนี่เธอที่รัก แม่หมู  พีพีทีวี 2565 ปมเสน่หา ลัมพางค์  ช่อง 3 เอชดี พาย สายน้ำแห่งความฝัน แจว  ไทยพีบีเอส ขั้วฟ้าของผม แม่ของปริ๊นซ์ (รับเชิญ)  จีเอ็มเอ็ม 25 Club Friday the Series Love & Belief ความรักกับความเชื่อ ตอน คนกินแฟน แม่ของมุก  ช่องวัน 31 ดงดอกไม้ ชไมพร (รับเชิญ) 2567  ภูลังกา พระชางคุลี บุหลันมันตรา สนมเอี่ยม/ภรณี  ช่อง 8

ผลงานภาพยนตร์
บิวตี้ฟูล บ๊อกเซอร์ (2546)
บ้านฉัน..ตลกไว้ก่อน (พ่อสอนไว้) (2553)
เฟิร์ส เลิฟ (2556)
รักข้ามคาน (2563)
แมนสรวง (2566)

ผลงานพิธีกร
 ยุทธการเด็ดดอกฟ้า ช่อง 9
 กินกับเกม ช่อง 5
 มิวสิคนัมเบอร์5 ช่อง 5
 ป๊อก ป๊อก ป๊อก ช่อง 7
 Mom Club ช่อง เอ็มคอตแฟมิลี่

อื่นๆ
 ่2552 ละครฟื้นฟูศีลธรรมโลก จ่อย...นายแน่มาก
# เค็นโด
เค็นโด  เป็นศิลปะการต่อสู้ป้องกันตัวของประเทศญี่ปุ่น เค็นโด มีความหมายว่า"วิถีแห่งดาบ" มีพื้นฐานมาจากการใช้ดาบของพวกซามูไรในสมัยก่อน สืบทอดมากันประมาณ พ.ศ. 1332 เป็นวิชาที่ใช้ดาบไม้ไผ่ ในการฝึก ด้วยกระบวนท่าการต่อสู้ที่รวดเร็ว รุนแรง เด็ดขาด ต่อเนื่อง จึงเป็นที่นิยมไปกว่า เกือบ 30 ประเทศทั่วโลก รวมทั้งประเทศไทย
# อาร์ชดัชเชสมารีอา อันนุนท์ซีอาทาแห่งออสเตรีย
อาร์ชดัชเชสมารีอา อันนุนท์ซีอาทาแห่งออสเตรีย  13 กรกฎาคม พ.ศ. 2419 - 8 เมษายน พ.ศ. 2504) ทรงเป็นอาร์ชดัชเชสแห่งออสเตรีย

 พระราชประวัติ 
อาร์ชดัชเชสมารีอา อันนุนท์ซีอาทา ประสูติเมื่อวันที่ 13 กรกฎาคม พ.ศ. 2419 พระองค์เป็นพระราชธิดาองค์เล็กใน อาร์ชดยุกคาร์ล ลูทวิช แห่งออสเตรีย และพระมเหสีองค์ที่ 3 ของพระองค์ เจ้าหญิงมารีอา เทเรซ่าแห่งโปรตุเกส ทรงเป็นหัวหน้าแม่ชีในวิหารแห่งหนึ่งในกรุงปราก 

 สิ้นพระชนม์ 
อาร์ชดัชเชสมารีอา อันนุนท์ซีอาทา สิ้นพระชนม์เมื่อวันที่ 8 เมษายน พ.ศ. 2504 ณ วาดุซ ประเทศลิกเตนสไตน์ สิริพระชันษา 85 ชันษา ไม่ทรงอภิเษกสมรส

 ราชตระกูล 
+พระราชตระกูลในสามรุ่นของอาร์ชดัชเชสมารีอา อันนุนท์ซีอาทาแห่งออสเตรีย
|-
|-
| rowspan="8" align="center"| อาร์ชดัชเชสมารีอา อันนุนท์ซีอาทาแห่งออสเตรีย| rowspan="4" align="center"| พระชนก:อาร์ชดยุกคาร์ล ลูทวิชแห่งออสเตรีย(สมเด็จพระจักรพรรดิฟรานซ์ที่ 1 แห่งออสเตรีย)
| rowspan="2" align="center"| พระอัยกาฝ่ายพระชนก:อาร์ชดยุกฟรานซ์ คาร์ลแห่งออสเตรีย
| align="center"| พระปัยกาฝ่ายพระชนก:สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์
|-
| align="center"| พระปัยยิกาฝ่ายพระชนก:เจ้าหญิงมารีอา เทเรซ่าแห่งทู ซิชิลีส์
|-
| rowspan="2" align="center"| พระอัยยิกาฝ่ายพระชนก:เจ้าหญิงโซฟีแห่งบาวาเรีย
| align="center"| พระปัยกาฝ่ายพระชนก:สมเด็จพระราชาธิบดีแม็กซีมีเลียนที่ 1 โจเซฟแห่งบาวาเรีย 
|-
| align="center"| พระปัยยิกาฝ่ายพระชนก:เจ้าหญิงแคโรน์แห่งบาเดน
|-
| rowspan="4" align="center"| พระชนนี:เจ้าหญิงมารีอา เทเรซ่าแห่งโปรตุเกส
| rowspan="2" align="center"| พระอัยกาฝ่ายพระชนนี:สมเด็จพระราชาธิบดีมิเกลที่ 1 แห่งโปรตุเกส
| align="center"| พระปัยกาฝ่ายพระชนนี:สมเด็จพระราชาธิบดีจอห์นที่ 6 แห่งโปรตุเกส
|-
| align="center"| พระปัยยิกาฝ่ายพระชนนี:เจ้าหญิงชาลอตแห่งสเปน
|-
| rowspan="2" align="center"| พระอัยยิกาฝ่ายพระชนนี:เจ้าหญิงอเดเลดแห่งลูเวสเทิร์น-เวอร์เธม-โรเซนเบิร์ก
| align="center"| พระปัยกาฝ่ายพระชนนี: ไม่มีข้อมูล
|-
| align="center"| พระปัยยิกาฝ่ายพระชนนี:' ไม่มีข้อมูล''